И Н Ф О Р М А Ц И Я

За дейността на Звеното за вътрешен одит
в Министерство на транспорта, информационните технологии и съобщенията

Дейността по вътрешен одит се осъществява в съответствие с изискванията на Закона за вътрешен одит в публичния сектор, Етичният кодекс на вътрешните одитори, Наръчника за вътрешен одит, Статута на Звеното за вътрешен одит. Обект на вътрешния одит са програмите, дейностите и процесите в министерството, включително на разпоредителите със средства от Европейския съюз и във второстепенните разпоредители с бюджетни кредити към министъра. По отношение на разпоредителите със средства по помощта от КФ 1164/94 и по Оперативна програма „Транспорт”, звеното има за цел да даде увереност на министъра и на Европейската комисия, че се прилагат адекватни системи за управление и финансов контрол по отношение на средствата по програмата и са защитени финансовите интереси на Република България и на Европейския съюз. 

За времето от 01.01 - 31.12.2012 г., в резултат на извършената дейност на Звеното за вътрешен одит в Министерство на транспорта, информационните технологии и съобщения, са изготвени 44 бр. окончателни одитни доклади, съдържащи 135 бр. съществени констатации, 121 бр. препоръки и 22 бр. нарушения на нормативната уредба.

През периода в Звеното за вътрешен одит не са постъпвали сигнали с твърдения за  корупционни практики.

Гергана Алексиева
Директор на дирекция
„Звено за вътрешен одит”